Du behøver ikke at gå ind på hvert enkelt overnatningssteds hjemmeside for at finde priser og evt. tilbud på weekendophold i Danmark eller i udlandet. På sider med oplevelsesgaver kan du finde alle stederne samlet og søge efter type, lokation eller pris. Når du vælger at købe et gavekort til et weekendophold, skal du selv booke opholdet hos overnatningsstedet. De fleste overnatningssteder ønsker oplyst allerede ved bookning, at opholdet betales med gavekort. En kode på et oplevelsesgavekort udgør betalingen og skal oplyses til overnatningsstedet og evt. spisestedet enten i forbindelse med bookning eller ved ankomst. Ønsker du at forære et gavekort til et weekendophold til en anden, skal du være opmærksom på, at de enkelte overnatningssteder kan opkræve mindre gebyrer i forbindelse med opholdet. Hvis det er tilfældet, står det oplyst under information om overnatningsstedet allerede ved køb af gavekortet. Når du bestiller gavekortet online, kan du få det sendt elektronisk til din eller modtagerens indbakke eller som et fysisk gavekort med posten.